थोड़ कैसे दी बी होऐ बड़ी दुखदाई होंदी ऐ पर ज़िंदगी दी थोड़, मौती दा भैऽ ते त्राह् मनुक्खी संवेदना गी कुंद करी दिंदे न। पर नेही जेही परिस्थितियें च बी किश लोक मनुक्खता ते जीने दी भावना गी अपने मनै च सुच्ची जोता साईं बाली रखदे न। उन्दा एह् बल औने आह्ले कल्लै दे प्रति केईं मेदां, केईं आशां होरनें गी बी दिंदा ऐ। ‘मलाटी ते चिट्ठी’ (1992) इक नेह् मनुक्खै दी क्हानी ऐ जिसगी कैंसर होई गेदा ऐ ते ओह् मौती दा इंतज़ार करा करदा ऐ। क्हानी च नेह् केईं मार्मक प्रसंग न जेह्ड़े मनुक्खै अंदर सौंदी भावनाएं गी जगाई जंदे न। जि’यां--